o
VIRON PASTORIT AREENALLA
Tervetuloa ohjelmaan Viron pastorit areenalla.
Ohjelman nimestä jo selviää, että olen pastori.
Olen Gunnar Kotiesen Rakveresta.
Minulla on ilo viettää kanssanne seuraava puolituntinen.
Elämässä on asioita, joita pitää tehdä.
Autamme lapsiamme oppimaan. Valmistumme talveksi.
Ostamme lämpimät takit, teemme polttopuita.
On olemassa asiat, jotka koko ajan palavat sydämessämme.
Monesti se on jokin kokemus, jota haluaa jakaa myös toisille.
Tänään en halua sinua opettaa sanoen:
Sinun täytyy tehdä näin!
Haluan jakaa ajatuksiani ja kokemuksiani.
Ehkä voit saada jonkin idean tai hyvän kysymyksen itsellesi.
Tämän päivän johtamiskulttuurissa sanotaan, että parasta ei ole
täydelliset vastaukset vaan ajattelemaan panevat kysymykset.
En ole studiossa yksin. Sanot, ettet näe ketään toista.
Olen yhdessä Jumalan Sanan kanssa.
Ennen kuin sitä luen, haluan tunnustaa, etten ole hyvä lukija.
Muistan, kun aloin käydä kirkossa ja elää Jumalan kanssa,
minusta Raamatun lukeminen oli päivittäistä vaivannäkemistä.
Ajattelin, etten koskaan opi ymmärtämään sitä.
Syynä oli se, että ajattelin, että luen Raamattua Jumalan tähden.
Kuvittelin, että sitten Jumala on tyytyväinen.
Oivalsin sitten, että Jumalan Sanalla on minulle paljon sanottavaa.
Ihan jokapäiväiseksi elämäksi. Se antaa minulle mallin.
Vertaisin Jumalan Sanan mukaan elämistä yhteen master-levyyn.
Kun olet tekemässä levyä, teet ensin yhden levyn.
Kun se on sinusta hyvä, alat sitä kopiomaan.
Jos master levylle jää laulujen väliin krahinaa,
se kopiotuu kaikkiin siitä kopioituihin levyihin.
Huomasin, että Raamatusta löytämäni totuudet Jumalasuhteesta,
siirtyvät myös perhesuhteisiini, työyhteisöön ja muihin suhteisiin.
Oivalsin, että voin soveltaa Raamatun sanaa myös talousasioissa.
Huomasin, että Jumalan Sana ei kuulu vaan seurakuntaan.
Se kopioitui monelle alueelle.
Ennen kaikkea se alkoi avata minun sydäntäni.
Psalmissa 119 Daavid sanoo hyvin: Kaikella täydellisellä on rajansa.
Sen olen nähnyt, mutta sinun käskysi ovat ylen avarat.
Nuorena mietin, että Jumalan Sanan piti olla totta,
mutta se kyllä ei kuulosta totuudelta.
Miten niin avarat käskyt? Sana sanoo: Älä tee sitä! Älä mene sinne!
Minulle on käynyt niin, että Jumalan kielloista
on elämään tullut terveet rajat, joita en ylitä.
Kun kävelen suolla... Välillä käymme perheen kanssa retkellä.
Suolle on rakennettu laudoista pitkospuut.
Olen tajunnut, että pitkospuut eivät ole siellä minua rajoittamassa
vaan varmistavat, että pääsen perille.
Kun löydän Raamatusta jonkun säännön,
joka aluksi tuntuu minua rajoittavan,
myöhemmin tajuan, että se auttaa minua elämässä eteenpäin.
Tänään haluan jakaa sinulle yhden ajatuksen.
Luin kerran BBC:n uutisista, että 50 % maailman rikkauksista
omistaa 2% maailman ihmisistä. Se teki vähän kateelliseksi.
Vielä surullisempaa oli, että 50 % ihmisistä omisti vain
1 % maailman rikkauksista.
Se tuntuu niin epäoikeuden- mukaiselta.
Mitäs, jos pääsisi itse niiden 2 % joukkoon?
Kuulin sydämessäni Pyhän Hengen äänen, joka sanoi:
Ei ole niin tärkeää, mitä omistat vaan mitä teet sillä.
Maailmassa on valtiota, jotka on hyvin rikkaita.
Kaivat vaan reiän ja jo alkaa öljyä virtaamaan.
Heidän ei tarvitse kovin paljon taloutta miettiä.
He myyvät öljyä ja ovat rikkaita.
Välillä mietimme, että minulla ei ole öljyä tai sitä tai tätä.
Jumala opettaa meitä, arvostamaan sitä, mitä meillä on.
Raamatussa on yksi vertaus miehestä, jolla oli kolme palvelijaa.
Yhdelle annettiin 10, toiselle 5 ja kolmannelle 1 talentti.
Mitä teki se, joka sai kymmenen? Suuri rahamäärä!
Hän käytti talentteja ja tienasi vielä 10 talenttia.
Samoin teki se, joka oli saanut 5 talenttia.
Yhden talentin kaveri, kaivoi sen maahan
eikä tienannut sillä mitään.
Hän ei arvostanut sitä, mitä hänellä oli.
Mitä siitä seurasi? Raamattu kertoo:
Ottakaa pois hänen talenttinsa ja antakaa se sille,
jolla on kymmenen talenttia.
Olemme tottuneet näkemään, mitä meillä ei ole.
Naapurilla on hienompi auto. Naapurin naisella upeampi takki.
Toisella on kauniimpi talo, mutta minulla ei ole sitä tai tätä.
Se on taso, jolla Raamattu opettaa olemaan kiitollinen.
Daavidin psalmeissa on usein sana halleluja eli kiitos Jumalalle.
Kun katsot omaa elämääsi, voitko sanoa: halleluja, kiitos Jumalalle?
Minulla on jotain. Se on ensimmäinen askel.
Tuntuu, että on paljon ihmisiä, joiden tulee ponnistella
nähdäkseen, että heillä on jotain. Ikään kuin se olisi jo
elämän päätepysäkki.
Rehellisesti voin tunnustaa, että taistelin itse tämän kanssa.
Minusta tuntui, ettei minulla ole paljon mitään.
Koin, ettei minusta ole juuri mihinkään.
Vanhemmaksi saadessani Jumala siunasi minua.
Sain paljon ystäviä ja paljon muita siunauksia myös.
Opin huomaamaan, että minulla on jotakin.
Tunsin, että nyt minulla on jo voitto kädessä.
Silloin Jumala näytti yhden Raamatunpaikan.
Haluan lukea sen, enkä pitää vaan itselläni.
Luen Luuk. 12. luvusta, jossa Jeesus kertoo tarinan.
"Oli rikas mies, joka sai maastaan hyvän sadon.
Hän mietti itsekseen: Mitä tekisin? Minun satoni ei mahdu enää mihinkään.
Hän päätti: 'Minäpä teen näin:
puran aittani ja rakennan isommat niiden sijaan.
Niihin minä kerään koko satoni ja kaiken muun, mitä omistan
Sitten sanon itselleni: Kelpaa sinun elää! Sinulla on kaikkea hyvää
varastossa moneksi vuodeksi. Lepää nyt, syö, juo ja nauti elämästä!
Mutta Jumala sanoi hänelle: Sinä hullu! Tänä yönä sinun sielusi
vaaditaan sinulta takaisin. Ja kaikki, minkä olet itsellesi varannut,
kenelle se joutuu? Näin käy sen, joka kerää rikkautta itselleen,
mutta jolla ei ole aarretta Jumalan luona."
Olin ymmärtänyt sen paikan niin: Koska en ole rikas,
minulla on kaikki kunnossa. Kun olen oppinut Jumalaa tuntemaan,
ymmärrän, ettei Jumalalla ole mitään rikkautta vastaan.
Hänelle sopii, kun sinulle menee hyvin tai jos naapuri menestyy.
Meidän ongelma on joskus se, että naapurilla menee paremmin
kuin minulla. Opi olemaan siitä kiitollinen.
Tällä miehellä oli ongelma. Hän arvosti sitä, mitä hänellä oli.
Mitä Jumala sanoi? Koululaiset sanoo, että sä olet tyhmä.
Aikuisina, me emme sano niin, vaan sanomme
että sillä ihmisellä käyttö- järjestelmä ei toimi tai
ettei ihminen ole ehkä kaikkein älykkäin
Jumala sanoi tälle menestyvälle liikemiehelle: Olet tyhmä.
Jotkut käännökset sanovat hullu tai typerys.
Raamatusta nousee ajatus, et voi omaa tyhmyyttäsi
mitenkään puolustella. Alkutekstin mukaan se tarkoittaa:
Olet ilman syytä tyhmä. Sinulla olisi ollut kaikki mahdollisuudet,
muttet käyttänyt niitä. Miksi hän oli tyhmä?
Hän arvosti sitä, mitä hänellä oli. Hän teki voittoa ja menestyi hyvin.
Hän katsoi eteenpäin ja halusi laajentaa liiketoimintaa.
On lama, mutta silti minä laajennan. Kasvatan markkinaosuutta.
Mikä oli tyhmyyden perusta? Se, kenelle se kaikki jää.
Joku pitää minua vanhana, toinen keski-ikäisenä tai nuorena.
En ole tehnyt testamenttia. Minulla ei ole paljon maallista omaisuutta.
Jumala on muuttanut ajatuksiani. Olenko valmis jakamaan sitä,
mitä omistan? Ei vaan rahaa, vaan elämänkokemukseni.
Ei vain sanomaan: Älä tee niin! Minä tein niin ja kävi huonosti.
Olenko valmis antamaan perinnöksi saavutukseni?
Se on avain. Jumalalle on tärkeää,
mitä teet sillä, mitä sinulla on.
Pidin yhden ihmisen ajatuksesta. Hän kysyi, tiedättekö,
missä on maailman suurimmat luonnonvarat?
Ne ei ole Kuwaitin öljyvarat tai Etelä-Amerikan kulta.
Missä sitten? Hautausmaalla.
Siellä on eniten haudattuja unelmia,
sanomatta jääneitä kauniita sanoja. Halaamatta halauksia.
Täyttymättömiä unelmia.
Lahjoja, joita ei ole koskaan annettu eteenpäin.
Hyvä, että Raamatussa on myös viisaita miehiä.
Yksi sellainen löytyy 1. Moos 15. luvusta.
Siellä Jumala puhuu Aabrahamin kanssa.
Jos olet tottunut käymään kirkossa, sinusta ei ole kummallista,
että Jumala puhuu ihmisen kanssa. Jos et ole kirkossakävijä,
sinusta voi olla outoa tällainen. Kuinka Jumala puhuu ihmiselle?
Uskon sitli, että olemme kaikki kokeneet joskus jotain yliluonnollista.
Silloin taivas ja maa kohtaavat. Tässä Jumala puhuu hyviä sanoja:
"Älä pelkää, Abram. Minä olen sinun kilpesi,
ja sinun palkkasi on oleva hyvin suuri." Voisitko kuvitella jotain parempaa?
Mutta Aabraham ei tyytynyt tähän. Hän sanoi:
"Ethän ole antanut minulle jälkeläistä, ja siksi palvelijani saa periä minut."
Mitä hyötyä on siitä, mitä minulla on,
jos en voi sitä kenellekään antaa?
Jumala oli siihen menessä paljon siunannut Aabrahamia.
Hän oli hyvin rikas.
Hänen rikkautensa ei ollut vain saamista,
vaan myös antamista. Se ajattelu- tapa oli avain Aabrahamin elämässä.
Rikas mies, josta luimme, sai paljon, muttei miettinyt kenelle sen antaisi.
Jumala sanoi, tänä yönä sinun sielusi vaaditaan sinulta takaisin.
Jumala sanoo Aabrahamista jotain tosi mielenkiintoista.
Se oli ennen kuin Aabrahamille syntyi ensimmäinen poika.
"Onhan Abrahamista polveutuva suuri ja mahtava kansa, ja hänen saamansa
siunaus tulee siunaukseksi kaikille maailman kansoille.
Minä olen hänet valinnut." Miksi? Mitä Jumala arvosti Aabrahamissa?
Sitäkö, että hän paljon kirkossa tai tekee sitä tai tätä?
"Minähän olen valinnut hänet, että hän käskisi poikiaan
ja jälkeentulevaa sukuaan pysymään Herran tiellä ja noudattamaan oikeutta
ja vanhurskautta, jotta minä voisin täyttää sen lupauksen,
jonka olen Abrahamille antanut."
Jumala arvosti Aabrahamin asennetta.
Hän tiesi, että Aabraham oli valmis jakamaan,
sitä mitä hänelle annettiin.
Miten sinun laita? Minun pitää kysyä itseltäni sama kysymys.
Mielellään kysymme toisilta, mites sinun laitasi on?
Tai kysymme isovanhemmilta, oletteko miettineet perinnönjakoa?
Toista on katsoa itseään peilistä ja kysyä olenko siunausten
päätepysäkki vai annanko tietoisesti eteenpäin sitä,
mitä Jumala minulle on antanut?
Joka tapauksessa jaamme toisille aina jotain.
Luin jostain tutkimuksesta psykologien oivaltaneen,
että yksi tavallinen ihminen vaikuttaa 10 000 ihmisen elämään.
Minä Gunnar elämäni aikana vaikutan vähintään 10000 ihmisen elämään.
Niillä asioilla, mitä teen, ostan tai valitsen,
mutta myös niillä asioilla, mitä en tee.
Luonnollisesti vaikutan eniten läheisiini.
Kun työpäivä on mennyt huonosti ja koira tulee ensimmäisenä vastaan
katson sitä vihaisesti tai tiuskaisen sille.
Alitajuisesti vaikutamme moniin ihmisiin.
Mitä annamme heille? Annammeko heille sen perinnön,
minkä Jumala on meille antanut?
On ihmisiä, jotka tutkivat asioiden keskinäistä riippuvuutta.
Oli tutkimus, jossa tutkittiin satunnaisesti valittua ihmisryhmää,
joiden jälkeläisiä tutkittiin. Joukossa oli yksi englantilainen
Edwards, jonka todettiin olevan uskovainen.
Hänen sukupuustaan löytyi 1344 jälkeläistä.
Hän oli uskova mies, kävi kirkossa, uskoi Jumalan Sanaan.
Hän meni naimisiin uskovan naisen kanssa ja heille syntyi lapsia.
1344 jälkeläisestä oli 295:llä oli korkeakoulututkinto.
14 oli yliopiston professoria, 65 korkeakoulun johtajaa,
186 evankelistaa, 75 seurakunnan johtajaa, 101 lakimiestä
86 senaattoria, 3 kansanedustajaa, 40 tuomaria ja 1 USA:n varapresidentti.
Yksi mies Hr. Edwards halusi olla niin kuin Aabraham.
En vain sano lapsille: Sitä saa tehdä ja sitä ei saa.
Rakastan heitä. Oli yksi toinen mies.
Hän oli räävasuinen kaveri, jonka nimi oli Hr. Charles.
Hänen jälkeläisiään löydettiin 1900.
Se mies oli rääväsuinen, juoppo ja moraaliton.
Erisuhteista peräisin olevia lapsia oli vähän siellä ja täällä.
1900 jälkeläisestä 771 oli rikollisia, 25 pidätettiin, 160 varasta,
39 murhaajaa, 40 naista erilailla sairaita.
Yhteensä suku vietti vankilassa 1300 vuotta,
vain 10:llä oli ammatti. Myös tämä mies jakoi perintöä.
Sanot ehkä, älä peloittele. Ehdottomasti en sitä halua tehdä.
Minulla on yksi unelma ja sillä en tahdo itseäni korottaa.
Haluan puhua siitä siksi, että se olisi minun silmien edessä.
Minun suurimpia unelmia on olla hyvä isä ja puoliso.
Haluan antaa parhaani. Kuinka sinun laitasi on?
Kuinka ympärillä olijat kokevat sinut?
Mitä he ajattelevat sinusta?
Mitä suurempi auto, sitä suuremmat sivupeilit tarvitaan.
Minulla on linja-autokortti. Nautin bussilla ajamisesta.
Suuri ratti ja pehmeä tuoli. Olen saanut ajaa monella bussilla.
Suurilla busseilla on suuret peilit.
Kun uskomme, että meidän elämällä on merkitystä,
on tärkeää, että meilläkin on peilit, josta näemme tulevat sukupolvet.
Monesti ihmiset ajattelevat, että annan perinnöksi velkani.
Se on aika surullista. Euroopassa tänään usein annetaan
perinnöksi lapsille pankkilainat.
Jumala ei halua, että annamme perinnöksi vain velvoitteita
lapsillemme tai läheisille vaan myös kykyjä.
Olen tosi kiitollinen, kun minut nuorena miehenä kutsuttin
pastorin apulaiseksi. Minua ei jätetty yksin selviytymään.
Pastori Meelis antoi minulle aikaansa. Meillä oli viikottain tapaamiset.
Voitimme ja hävisimme taisteluita yhdessä.
Hän ei vain puhunut minulle kaikesta vaan jakoi elämänsä kanssani.
Nyt teen samoja asioita ilman häntä, mutta kiitos perinnölle,
jonka hän antoi, sitä kaikkea on helpompi tehdä.
Anteeksi, jos koet, että nyt meni liian hengelliseksi.
Tämä on elämäni ja ammattini. Sovella tämä omaan elämääsi.
Jos olet jossain etevä tai omaat elämäkokemusta,
onko lähelläsi ihmisiä, joille voit sitä rakkaudella jakaa?
Jos Jumala on sinua siunannut vaikka TV7:n kautta,
voit jakaa sitä ystävillesi kysyen: Hei, oletko katsonut TV7:ää?
Joku ehkä vastaa: En ole. Minulla ei ole siihen pakettiin rahaa.
Sanot: No minä autan. Tämä ei ole TV7:n mainos
vaan kyse on ajattelutavasta. Mitä minulla on?
Jaanko sitä eteenpäin, mitä minulla on?
Olen huomannut, että antaessani saan paljon.
En vain asioita vaan koen tyydytystä. Miksi?
Jumala on meidät luonut sellaisiksi.
Jumala rakasti niin maailmaa, että antoi oman Poikansa.
Kun olemme Jumalan kaltaisia. Opimme antamaan. Jaamme perintöä.
Se ei ilahduta vain meidän lähelläolijoita vaan
tuo tyytyväisyyden meidän elämään.
On ollut hyvä olla yhdessä. Vaikka kuvaruutu on meidän välissä
ja ajattelet, että olemme kaukana toisistamme,
kun me molemmat nöyrrymme Jumalan edessä,
voimme yhdessä olla Hänen edessään.
Rukoilemme yhdessä ohjelman lopuksi.
Jos et ole tottunut rukoilemaan, älä murehdi.
Ole rehellisesti Hänen edessään ja puhu Hänelle niin kuin osaat.
Jumala haluan sinua kiittää, että olet antanut minulle niin paljon,
On asioita, joita tänään näen ja arvostan, mutta paljon sellaista, mitä vielä en näe.
Jumala en halua olla siunausten päätepysäkki vaan niitten jakaja.
Siunaan jokaista katsojaa. Näytä, mitä olet heille antanut.
Anna heille ilo eteenpäin antamisesta.
Jeesuksen nimessä. Aamen.
Se aamen ei lopeta Jumalan hyvyyden kokemista elämässäsi.
Jumala, joka on sinut luonut ja sinua rakastaa,
ei lopeta työtään sinussa. Ole avoin ja tarkkaavainen,
ettet olisi siunausten päätepysäkki. Ole sinä se, jonka kautta
ne menevät eteenpäin. Älä tyydy antamaan vaan tehtäviä
vaan huolehdi, että varustat ihmisiä kyvyillä, rohkaisulla
ja innolla ne tehdä.
Oli hienoa viettää se aika yhdessä.
Armoa ja rohkeutta sinulle ottaa vastaan Jumalalta
ja jakaa sitten eteenpäin!
Suomennos: Päivi Pitko